సచిన్‌ రికార్డుని అధిగమించిన కోహ్లీ
 
న్యూఢిల్లీ: టెస్టు సిరీస్‌లో ఇంగ్లాండ్‌ను చిత్తుచేసిన టీమిండియా తొలి వన్డేలో ఇంగ్లండ్‌పై సంచలన విజయాన్ని నమోదు చేసింది. 351 పరుగుల భారీ టార్గెట్‌ను చేధించే క్రమంలో సహచర క్రికెటర్లు విఫలమైన చోట కోహ్లీ,కేదార్‌ జాదవ్‌లు అద్భుతమైన సెంచరీలతో విజృంభించి జట్టుకు సంచనల విజయాన్నందించారు.పుణేలో జరిగిన తొలి వన్డేలో 3 వికెట్ల తేడాతో ఘన విజయం సాధించిన సంగతి తెలిసిందే.దీంతో మూడు వన్డేల సిరీస్‌లో 1-0 ఆధిక్యంలో నిలిచింది. పరిమిత ఓవర్ల ఫార్మాట్లలో పూర్తిస్థాయి కెప్టెన్‌గా బాధ్యతలు స్వీకరించిన తరువాత కోహ్లీ తొలి వన్డేలోనే జట్టుకు శుభారంభాన్నిచ్చాడు. అంతే కాదు ఇంగ్లండ్‌తో జరిగిన తొలి వన్డేలో కెప్టెన్‌ ఇన్నింగ్స్‌ ఆడి,తన కెరీర్‌లో 27వ సెంచరీ సాధించాడు.మరో సెంచరీ వీరుడు,ప్లేయర్‌్‌ ఆఫ్‌ ది మ్యాచ్‌ కేదార్‌ జాదవ్‌తో కలిసి కోహ్లీ అయిదవ వికెట్‌కు 200 పరుగుల భాగస్వా మ్యాన్ని నమోదు చేశాడు.ఈ క్రమంలో తొలి వన్డేలో పలు రికార్డులు నమోదయ్యాయి. తొలి వన్డేలో నమోదైన రికార్డులు,గణాంకాలివే వన్డేల్లో విజయవంతమైన చేధనల్లో అత్యధిక సెంచరీలు సాధించిన బ్యాట్స్‌మెన్‌గా క్రికెట్‌ దిగ్గజం సచిన్‌ 14వ సెంచరీల పేరిట ఉన్న రికార్డును కోహ్లీ 15 సెంచరీలతో అధిగమిం చాడు. 463 వన్డేలాడిన సచిన్‌ ఈ ఘనతను అందుకోగా కోహ్లీ కేవలం 177వ వన్డేలోనే ఈ ఘనతను సొంతం చేసుకోవడం విశేషం. మరో వైపు రెండవ ఇన్నింగ్స్‌లో సచిన్‌తో సమానంగా కోహ్లీ 17 సెంచరీలు సాధించాడు.సచిన్‌ 232 ఇన్నింగ్స్‌లాడితే కోహ్లీ 96వ ఇన్నింగ్స్‌లోనే సాధించాడు.ఇంగ్లండ్‌తో జరిగిన తొలి వన్డేలో భారత తరపున కేదార్‌జాదవ్‌ నాలుగవ వేగ వంతమైన సెంచరీ చేశాడు.అంతేకాదు వన్డేల్లో వేగవంతమైన సెంచరీ చేసిన అయిదవ భారత బ్యాట్స్‌మెన్‌గా కేదార్‌ నిలిచాడు.65 బంతుల్లోనే ఈ సెంచరీ మార్క్‌ అందుకున్నాడు.వన్డేల్లో 350 లేదా అంతకంటే ఎక్కువ పరుగుల టార్గెట్‌ను చేధించడం టీమిండియాకు ఇది మూడవసారి.ఇదిలా ఉంటే భారత జట్టుపై ఇంగ్లండ్‌కు ఇదే అత్యధిక స్కోరు.పూణే వన్డేలో 7 వికెట్లు కోల్పోయిన ఇంగ్లండ్‌ 350 పరుగులు చేసింది.వన్డేల్లో చేధనలో కోహ్లీ 17 అత్యధిక సెంచరీలు చేసిన బ్యాట్స్‌మెన్‌గా సచిన్‌ రికార్డుని సమం చేశాడు.మొత్తంగా చూస్తే కోహ్లీకి ఇది 27వ సెంచరీ.గత 14 వన్డే ఇన్నింగ్స్‌లో కోహ్లీ 50 లేదా అంతకంటే ఎక్కువ పరుగులు చేయడం ఇది పదవసారి. అయిదవ వికెట్‌ భాగస్వామ్యం అయిదవ వికెట్‌కు కేదార్‌ జాదవ్‌,కోహ్లీల జోడీ 200 పరుగుల భాగస్వామ్యం అయిదవ అత్యుత్తమం కావడం విశేషం.జింబాబ్వేపై గతంలో అయిదవ వికెట్‌కు ధోని,సురేశ్‌రైనాల జోడి నెలకొల్పిన 196 పరుగులు భాగస్వామ్యం అధిగమించారు.పూణే వేదికగా ఇంగ్లండ్‌తో జరిగిన తొలి వన్డేలో కేదార్‌ జాదవ్‌ 76 బంతుల్లో 12 బౌండరీలు,4 సిక్సర్ల సాయంతో 120 పరుగులు నమోదు చేశాడు.ఇది జాదవ్‌కు రెండవ సెంచరీ.2015లో జింబాబ్వేపై తొలి సెంచరీ చేశాడు.